HRVATSKI STUDIJI SVEUČILIŠTA U ZAGREBU

**Odjel za kroatologiju – Odjel za hrvatski latinitet**

organiziraju

17. znanstveni skup u nizu „Tihi pregaoci“ **6. – 7. svibnja 2016.** u Našicama

„Jerolim Lipovčić i njegovo doba“

Poštovana kolegice, poštovani kolega,

veliko nam je zadovoljstvo obavijestiti Vas da će se u svibnju ove godine u Našicama održati 17. znanstveni skup u nizu „Tihi pregaoci“. Skup je posvećen fra Jerolimu Lipovčiću, još jednom od manje poznatih franjevaca – tihih pregalaca i političkim i kulturno-povijesnim okolnostima u kojima je djelovao i stvarao.

Sa željom da nam se pridružite i sudjelujete svojim izlaganjem na ovom skupu, molimo Vas da nam što prije potvrdite svoje sudjelovanje, a da temu i sažetak izlaganja prijavite na priloženom obrascu najkasnije do 20. ožujka 2016. na adresu tihipregaoci@hrstud.hr

Unaprijed se radujemo Vašim prilozima i srdačno Vas pozdravljamo

izv. prof. dr. sc. Tamara Tvrtković, Odjel za hrvatski latinitet

doc. dr. sc. Marinko Šišak, Odjel za kroatologiju

**fra Jerolim Lipovčić** ([Požega](https://hr.wikipedia.org/wiki/Po%C5%BEega), [28. listopada](https://hr.wikipedia.org/wiki/28._listopada)[1716.](https://hr.wikipedia.org/wiki/1716.) - [Požega](https://hr.wikipedia.org/wiki/Po%C5%BEega), [30. lipnja](https://hr.wikipedia.org/wiki/30._lipnja)[1766.](https://hr.wikipedia.org/wiki/1766.)) bio je [franjevački](https://hr.wikipedia.org/wiki/Franjevci) redovnik, [filozof](https://hr.wikipedia.org/wiki/Filozof) i [bogoslov](https://hr.wikipedia.org/wiki/Bogoslov). Pisao je na latinskom i na hrvatskom jeziku. Djelovao je kao lektor filozofije u [Baji](https://hr.wikipedia.org/wiki/Baja) i teologije u [Budimu](https://hr.wikipedia.org/wiki/Budim). Kao lektor je održao sedam javnih rasprava od kojih su dvije na latinskom objavljene u Budimu. Tiskao je i nekoliko djela namijenjena katoličkom puku na hrvatskom jeziku. U franjevačkoj je zajednici obavljao dužnosti gvardijana i definitora Bosne Srebrene, te definitora i provincijskog vikara u novoosnovanoj Provinciji sv. Ivana Kapistrana. Postao je franjevačkim provincijalom u Požegi 1766. godine, gdje iste godine i umire.